Neuvoston direktiivi 83/572/ETY, annettu 26 päivänä lokakuuta 1983, jäsenvaltioiden välisen maanteiden tavaraliikenteen lupia koskevien tiettyjen sääntöjen yhtenäistämisestä annetun direktiivin 65/269/ETY muuttamisesta ja yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä 23 päivänä heinäkuuta 1962 annetun ensimmäisen neuvoston direktiivin muuttamisesta



Virallinen lehti nro L 332 , 28/11/1983 s. 0033 - 0036

Suomenk. erityispainos Alue 7 Nide 3 s. 0099

Espanjank. erityispainos: Luku 07 Nide 3 s. 0175

Ruotsink. erityispainos Alue 7 Nide 3 s. 0099

Portugalink. erityispainos: Luku 07 Nide 3 s. 0175



NEUVOSTON DIREKTIIVI, annettu 26 päivänä lokakuuta 1983, jäsenvaltioiden välisen maanteiden tavaraliikenteen lupia koskevien tiettyjen sääntöjen yhtenäistämisestä annetun direktiivin 65/269/ETY muuttamisesta ja yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä 23 päivänä heinäkuuta 1962 annetun ensimmäisen neuvoston direktiivin muuttamisesta (83/572/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että ottamalla käyttöön monenväliset luvat yhteisön sisäisiä maanteiden muuttokuljetuksia varten varmistettaisiin näiden kuljetusten tehokkaampi järjestäminen ja siten lisättäisiin muuttoihin erikoistuneiden yritysten tuottavuutta, direktiiviä 65/269/ETY (), sellaisena kuin se on viimeksi muutettuna direktiivillä 73/169/ETY (), olisi sen vuoksi muutettava, jotta siihen sisältyisi tällainen lupa, ja yhteisön sisäisten muuttokuljetusten säännöt olisi yhdistettävä yhteen direktiiviin; 23 päivänä heinäkuuta 1962 annettua ensimmäistä neuvoston direktiiviä (), sellaisena kuin se on viimeksi muutettuna direktiivillä 82/50/ETY (), olisi sen vuoksi muutettava, ON ANTANUT TÄMÄN DIREKTIIVIN: 1 artikla Muutetaan direktiiviä 65/269/ETY seuraavasti: 1. Poistetaan 2 artiklan ensimmäisestä alakohdasta ilmaisu "tai toisen". 2. Lisätään 2 artiklaan alakohdat seuraavasti: "Lupa muuttokuljetuksia varten, joita suorittavilla yrityksillä on erityinen henkilökunta ja kalusto tätä tarkoitusta varten, koskee jäsenvaltioiden välisiä kuljetuksia ja kuljetuksia jäsenvaltioiden alueen kautta. Näihin kuljetuksiin ei sovelleta kiintiöjärjestelmää. Tämä säännös ei muuta edellytyksiä, joita kukin jäsenvaltio asettaa omien kansalaistensa alalle pääsyyn." 3. Lisätään liitteeseen tämän direktiivin liitteessä oleva lupamalli. 2 artikla Poistetaan 23 päivänä heinäkuuta 1962 annetusta neuvoston ensimmäisestä direktiivistä sen liitteessä II oleva 4 kohta. 3 artikla Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 1 päivänä tammikuuta 1984. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Luxemburgissa 26 päivänä lokakuuta 1983. Neuvoston puolesta Puheenjohtaja G. MORAITIS () EYVL N:o C 307, 24.11.1982, s. 4 () EYVL N:o C 277, 17.10.1983, s. 161 () EYVL N:o C 90, 5.4.1983, s. 1 () EYVL N:o 88, 24.5.1965, s. 1469/65 () EYVL N:o L 181, 4.7.1973, s. 20 () EYVL N:o 70, 6.8.1962, s. 2005/62 () EYVL N:o L 27, 4.2.1982, s. 22 LIITE LUPAMALLI KANSAINVÄLISIÄ MUUTTOKULJETUKSIA VARTEN (Valkoinen lomake P etupuoli) (15 x 21 cm) (Teksti yhteisön seitsemällä virallisella kielellä) Luvan antanut valtio (Kansainvälinen tunnus) (Toimivaltainen laitos) Määräaikainen lupa Lupa n:o ............ kansainvälisiä muuttokuljetuksia varten Tämän luvan haltija saa (Liikenteenharjoittajan nimi tai toiminimi ja täydellinen osoite) suorittaa kansainvälisiä muuttokuljetuksia Euroopan talousyhteisön jäsenvaltioiden välillä yksittäisellä ajoneuvolla tai kytketyllä ajoneuvoyhdistelmällä ja ajaa tällaisia ajoneuvoja tyhjinä koko yhteisön alueella. Tämä lupa on voimassa päivästä kuuta 19 ............ päivään ................ kuuta 19............. Annettu ssa Päiväys .................................. (Luvan antaneen laitoksen allekirjoitus ja leima P valtio, jossa ajoneuvo on rekisteröity) (Valkoinen lomake P kääntöpuoli) Yleiset ehdot Tämä lupa on pidettävä mukana ajoneuvossa ja vaadittaessa esitettävä toimivaltaiselle valvontaviranomaiselle. Lupa koskee ainoastaan kansainvälisiä muuttokuljetuksia. Se ei koske kansallisia kuljetuksia. Sitä ei saa siirtää. Liikenteenharjoittaja on velvollinen noudattamaan kunkin jäsenvaltion alueella asianomaisen valtion lakeja, asetuksia ja hallinnollisia määräyksiä ja erityisesti niitä, jotka koskevat kuljetuksia ja liikennettä.